《臞庵》
宋代·孙觌

落日催行客，马上振短策。触途眉见赤，堕俗眼生白。

安知青林中，有此江上宅。决眦破天藏，荡胸纳空光。

一奁注寒晶，表里洞八窗。风水自吐吞，喷云忽满江。

臞翁目如电，坐阅东海变。酒酣跨赤鲤，谒帝通明殿。

霓裳月中闻，罗袜波上见。垂老寄渔商，家风在潇湘。

虚舟自不系，倦鸟宁复翔。一榻如见容，拄杖挂钵囊。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。